INFORMACIJA 

VIDAUS TARNYBOS SISTEMOS PAREIGŪNAMS, BUVUSIEMS PAREIGŪNAMS, 

APIE NUKREIPIMO TVARKĄ 

Į MEDICINOS CENTRO TRAKŲ FILIALĄ

Trakų miestas, tai vieta kur istorija ir gamta susilieja į darnią visumą. Neatsitiktinai Medicinos centro Trakų filialas įsikūręs prie Galvės ežero, netoli Trakų pilies. Gyvenimo bėdų prispausti nepamirškite, kad gamtos grožis, klimato sąlygos ir profesionalus medikų darbas Jums gali vėl sugrąžinti sveikatą, gyvenimo džiaugsmą. 

Pagrindinis Medicinos centro Trakų filialo tikslas – medicininės reabilitacijos ir psichoterapijos priemonėmis atstatyti dėl ligų, traumų, kitų sveikatos sutrikimų arba dėl tarnyboje patirto ypatingo streso pažeistų statutinių valstybės tarnautojų ir jiems prilygintų asmenų tinkamumą tolesnei tarnybai.

Vidaus tarnybos sistemos pareigūnai ir buvę pareigūnai į Trakų filialą nukreipiami vadovaujantis Lietuvos Respublikos vidaus reikalų ministro 2015 m. rugsėjo 30 d. įsakymu Nr. 1V-762 „Dėl Vidaus tarnybos sistemos pareigūnų stacionarinės medicininės reabilitacijos, prevencinės ir postvencinės medicininės psichologinės reabilitacijos, sveikatos grąžinamojo, antirecidyvinio gydymo, kai jis apmokamas iš dalies arba neapmokamas iš privalomojo sveikatos draudimo fondo biudžeto, tvarkos aprašo patvirtinimo“.

Apie reabilitacijos reikalingumą sprendžia gydantis gydytojas, kuris remiasi fizinės medicinos ir reabilitacijos gydytojo rekomendacijomis, įvertinęs paciento sveikatos būklę, ligos sunkumo laipsnį.

Kokia reabilitacinio gydymo rūšis bus pasirinkta, kokia bus gydymo trukmė, priklauso nuo paciento būklės ir ligos sunkumo.

Į Medicinos centro Trakų filialą gali būti nukreipiami pareigūnai ir buvę pareigūnai stacionarinei reabilitacijai II, sveikatą grąžinamajam gydymui, antirecidyviniam gydymui, turintys judamojo atramos aparato pažeidimų bei prevencinei medicininei ir psichologinei reabilitacijai, patyrę perteklinį stresą.

ATVYKSTANTYS Į TRAKŲ FILIALĄ, VIDAUS TARNYBOS SISTEMOS PAREIGŪNAI, BUVĘ PAREIGŪNAI, PRIVALO TURĖTI :

1. Išrašą iš medicininių dokumentų (forma Nr. 027/a), kurį užpildo šeimos gydytojas arba gydantis gydytojas specialistas.

2. Tarnybinį pažymėjimą / pensininko pažymėjimą.

3. Elektroninį nedarbingumo pažymėjimą medicininės reabilitacijos laikotarpiu tęsia Trakų filialo gydytojas.
Vadovaujantis Lietuvos Respublikos vidaus reikalų ministro 2006 m. liepos 17 d. įsakymu Nr. 1V-275 „Dėl pareigūnų ir karių, išleidžiamų į pensiją, socialinio prisitaikymo, medicininės reabilitacijos bei profesinio orientavimo į kitas veiklos sritis sistemos funkcionavimo metodinių praktinių rekomendacijų valstybės institucijoms ir įstaigoms, kurios teiks socialinės ir medicininės pagalbos priemonėse numatytas medicinines ir socialines paslaugas, patvirtinimo“, pareigūnai išleidžiami į pensiją turi puikią galimybę pasinaudoti Trakų filiale teikiamomis medicininės reabilitacijos paslaugomis. Trakų filialo specialistai pasiruošę suteikti reikalingą informaciją apie Jūsų sveikatą, paskirti procedūras, atsižvelgiant į sveikatos būklę bei pageidavimus.

Pareigūnas, pareiškęs norą dalyvauti minėtoje programoje ir nusprendęs atvykti į Medicinos centro Trakų filialą, privalo turėti: 

Tarnybinį / pensininko pažymėjimą.

Nukreipimą / išrašą – Forma Nr. 027/a.

Forma „Išeinančio į pensiją ar išleidžiamo į atsargą pareigūno ir kario individualus planas“.

Sportinę aprangą.

Maudymosi aprangą, šlepetes.

Medicininės reabilitacijos trukmė 10–18 kalendorinių dienų, procedūros teikiamos 6 dienas per savaitę.

Pareigūnams, buvusiems pareigūnams procedūros pagal gydytojo paskyrimus Trakų filiale teikiamos nemokamai.
Informacija teikiama telefonais: 
· Budinti slaugytoja tel. (8 528) 55 598, žin. tel. 6 8 296

· Vyresnioji slaugytoja žin. tel. 6 8 292
· Filialo vedėja  tel. (8 528) 55 696, žin. tel. 6 8 290;  el. paštas: nijole.valanciene@vrm.lt
LR Medicinos centro Trakų filialo adresas:
Karaimų g. 73 A, Trakai.
Lietuvos Respublikos gyventojams, turintiems Sveikatos priežiūros įstaigos siuntimą (forma Nr. 027/a) ir teritorinių ligonių kasų pažymą, Trakų filialas teikia suaugusiųjų antrinės stacionarinės medicininės reabilitacijos II, pakartotinės reabilitacijos, ambulatorinės reabilitacijos I ir II paslaugas pacientams, sergantiems:
1. Stacionarinė medicininė reabilitacija II: 
· judamojo atramos aparato pažeidimai.
2. Ambulatorinė reabilitacija I ir II: 
· kvėpavimo sistemos ligos,

· judamojo atramos aparato ligos,

· nervų sistemos ligos.

ATVYKSTANT STACIONARINEI REABILITACIJAI II AR AMBULATORINEI REABILITACIJAI  BŪTINI DOKUMENTAI: 
Galiojanti pažyma išduota teritorinėje ligonių kasoje, suteikianti teisę į kompensaciją už medicininę reabilitaciją.

Išrašas iš medicininių dokumentų (forma Nr. 027/a), kurį užpildo šeimos gydytojas arba gydantis gydytojas specialistas.

Asmens tapatybę patvirtinantis dokumentas.

Pensininko, neįgalumo arba darbo biržos pažymėjimas.
Trakų filiale teikiamos ir mokamos medicininės reabilitacijos paslaugos. 

Norėdami būti sveikesni, darbingesni, atvykite gydytis į Trakų filialą.
